Il-Kelliem tal-Partit Nazzjonalista għas-saħħa Claudio Grech qal fi stqarrija li l-imblukkar tal-ħelipad fl-Isptar San Luqa joħloq tħassib inkwetanti fil-qasam tas-saħħa.  Il-kelliem qal li l-informazzjoni maħruġa mill-Gvern kienet konfuża, kontradittorja u ma tistabbilixxix il-fatti. Il-Partit nazzjonalista filwaqt li laqa’ d-deċiżjoni li ssir inkjesta maġisterjali, qal iżda li l-istqarrijiet li saru mit-tmexxija tal-isptar Mater Dei li l-każ ma kellu l-ebda impatt fuq il-pazjent, jistgħu jippreġudikaw l-eżitu tal-inkjesta u qal li dan mhux aċċettabbli. Il-kelliem Nazzjonalista sejjaħ lill-Gvern biex jippubblika l-kronoloġija fattwali ta’ dak li ġara u jħalli l-inkjesta titmexxa b’mod seren.